钦定古今图书集成/明伦汇编/官常典/第529卷 > 赵贲亨
## 钦定古今图书集成/明伦汇编/官常典/第529卷 > 赵贲亨

按《元史赵天锡传》：“天锡子贲亨，字文甫，袭行军千户。
己未，从国兵渡江，攻鄂，有功。至元五年，总管山东诸
翼军征宋，攻襄樊。贲亨出抄蕲黄，以五百人拔野人
原写：‘山砦。修白河新城。七年，偕元帅刘整朝京师，命
为征行千户，赐金符及衣带鞍马。攻樊城，冒矢石，拥
盾先登，破之。十一年，修东西正阳城。三月，败夏贵于’”
淮，益以济南、汴梁二路新军。十二年正月，从攻镇江，
与宋将孙虎臣、张世杰大战于焦山，杀掠甚众。十三
年，江南平，以功陞宣武将军。十四年，授虎符、怀远大
将军、处州路总管府达鲁花赤。未行，适盗发澉浦，行
省檄为招讨使，率兵平之。未几，处州青田县季文龙章焱杀赵知府以叛，贲亨获其党，始知七县俱反。季
文龙自署为两浙安抚使，据处州天庆观。贲亨率众
围之，将骑士三百陈于下河门。贼出战，以精骑蹂之，
遂弃城突围散走，斩首三级。贲亨入城，乃招散亡，立
官府。章焱复合二万众来攻，阵恶溪南。贲亨分兵拒
守，自将精锐乱流冲击，属万户忽都台以援兵至，自
巳至亥，贼方退，文龙溺死。忽都台以处即乱山为州，
无城壁可恃，且反侧，欲屠之。贲亨曰：“我受命来监此
郡，贼固可杀，良民何辜？”不从。将士掳掠子女金帛，贲
亨捕得倡率者杖之，仍各求所失还之，州民悦服。十
五年，龙泉县张三八合众二万，杀庆元县达鲁花赤
也速台儿，且屠其家。贲亨将骑士五百往讨，与贼将
郑先锋、陈寿山三千馀人战于浮云乡，斩首三百馀
级。《三八》军于县西，贼三战俱败。军还，贼众水陆俱设
伏，贲亨择步卒骁悍者使前，贼不敢近。既而衢州贼
陈千二聚二万人，遂昌叶丙六亦聚三千人助之，贲
亨前后斩首三千馀级，悉平之。十七年，改处州路管
军万户。二十二年还冠氏，卒，年五十七。